# Kort ordning for nøddåp

Denne ordningen brukes når det haster med å få dåpen utført.

### A | Ved dåp av barn

Den som utfører dåpen, sier:

Herre Jesus, ta imot dette barnet.

Deretter øser en vann over barnets hode tre ganger og sier:

(Navnet nevnes, dersom det er bestemt). Etter vår Herre Jesu Kristi ord og befaling døper jeg deg til Faderens og Sønnens og Den Hellige Ånds navn.

Dersom barnet ligger i kuvøse, strykes isteden vanndråper med fingertuppene tre ganger på barnets hode.

Den som utfører dåpen, ber Herrens bønn, gjerne sammen med de tilstedeværende:

**Vår Far i himmelen!**

**La navnet ditt helliges.**

**La riket ditt komme.**

**La viljen din skje på jorden slik som i himmelen.**

**Gi oss i dag vårt daglige brød,**

**og tilgi oss vår skyld,**

**slik også vi tilgir våre skyldnere.**

**Og la oss ikke komme i fristelse,**

**men frels oss fra det onde.**

**For riket er ditt og makten og æren i evighet.**

**Amen.**

Når forholdene gjør det naturlig, avsluttes handlingen med salmesang.

### B | Ved dåp av voksne

Den som utfører dåpen, ber:

Herre Jesus, ta imot (navnet nevnes).

Deretter øser en tre ganger vann over dåpskandidatens hode og sier:

(Navnet nevnes) . Etter vår Herre Jesu Kristi ord og befaling døper jeg deg til Faderens og Sønnens og Den Hellige Ånds navn.

Den som utfører dåpen, ber Herrens bønn sammen med den døpte, og gjerne sammen med de andre tilstedeværende:

**Vår Far i himmelen!**

**La navnet ditt helliges.**

**La riket ditt komme.**

**La viljen din skje på jorden slik som i himmelen.**

**Gi oss i dag vårt daglige brød,**

**og tilgi oss vår skyld,**

**slik også vi tilgir våre skyldnere.**

**Og la oss ikke komme i fristelse,**

**men frels oss fra det onde.**

**For riket er ditt og makten og æren i evighet.**

Når forholdene gjør det naturlig, avsluttes handlingen med salmesang.